ایران دوه قید امریکایان ازاد کړې دي
باؤر او فټال سره د خپل ملگرې ساره شورډ په کال ٢٠٠٩ د عراق پولې سره نزدې نیولی شوې وو او د جاسوسۍ الزام پې لگولی شوی وو.تیره میاشت ورته یو ایراني عدالت اته کاله د قید سزا ورکړه.
د جاسوسۍ په الزام کې ایران کې قید دوه امریکایان سیلگرې د زندان نه ازاد کړی شوې دي. دواړه امریکایان شین باؤر او جاش فټال د شورو په ماسپښین سویس چارواکو ته اوسپارلی شول. ددوې د خلاصولو د پاره په مجموعي توگه د لسو لکو ډالرو ضمانت ورکړی شوی دی. ورستو دغه کسان د عمان د استازو ترسنگ د تهران ایوین ځندنان نه بهر بوتللی شول. دواړه کسان د کال ٢٠٠٩ راهسې په دغه قیدخانه کې پراته وو. اومان ویئلې ایران نه د امریکایانو د ویستلو دپاره يي جهاز تهران ته لیږلی دی. د امریکایانو وکیل د شورو په سحر د هغوې د خوشي کیدو خبر مطبوعاتو ته خور کړو. باؤر او فټال سره د خپل ملگرې ساره شورډ په کال ٢٠٠٩ د عراق پولې سره نزدې نیولی شوې وو او د جاسوسۍ الزام پې لگولی شوی وو. تیره میاشت ورته یو ایراني عدالت اته کاله د قید سزا ورکړه. درې واړو کسانو د خپلې بې گناهي دعوې کولې او وئیل يي دوي ایران ته د ننوتلو هیڅ اراده نه لرله او په کومه سیمه کې چې نیول شوې وو هلته د ایران او عراق د پولې کرښه هم په ښکاره ډول نه ده راښکلی شوې. شورډ تیر کال د ملگرو ملتونو د عمومي غونډې نه وړاندې د پنځو لکو ډالرو په ضمانت خلاص کړی شوی وو. عمان چې د امریکایانو په راخلاصولو کې يي مرسته کوله، وئیلې جهاز يي په ایران کې د تیرې یوې هفتې راهسې ولاړ دی کله چې د ایران صدر محمود احمدي نژاد په داؤ ورځو کې د امریکایانو د خوشي کولو اعلان کړی وو. خو سملاسې ورستو د ایران عدليي د احمدي نژاد اعلان رد کړو چې د ایرانې مشر او د عدليي په منځ کې د تاؤتریخوالي په حقله يي پوښتنې راپورته کړې. ایران کې نیول شوې امریکایان په داسې وخت کې خلاص کړی شوې دي چې د ایران صدر محمود احمدي نژاد د ملگرو ملتونو په عمومي غونډه کې د برخه اخستو د پاره د امریکې په سفر دی. لندن کې د عرب او ایراني چارو د څیړنې مرکز علي نورزاده وائي د امریکایانو په ازادیدو کې ځنډ د احمدي نژاد او د ایران روحاني مشر ایت الله علي خامنائي په منځ کې اختلافات په گوته کوي. علي نورزاده وائي احمدي نژاد غوښتل چې امریکایان د هغه د امریکې د سفر نه وړاندې ازاد کړی شي ځکه چې کله هغه امریکې ته اورسې نو ددغه گام نه گټه پورته کړې او مطبوعاتو سره مرکې اوکړي خو خامنائي هغه ددې موقعې نه محرومه کړو.